Sara Johnsen

**Sara Eva Johnsen** (født 1970) er en norsk filmregissør og forfatter. Hun har vunnet fire Kanonpriser og en Amandapris for sine filmer.

Hun har utdannelse innen litteraturvitenskap og media, og tok deretter utdannelse fra regilinjen på Den norske filmskolen i årene 1997 til 2000.

Hun debuterte som langfilmregissør i 2005 med *[[Vinterkyss]]*. Filmen ble norsk kandidat til Oscar og Nordisk råds filmpris samme år og vant fem priser under Kanonprisen 2005, to av dem til Johnsen.

Hennes andre spillefilm film var *[[Upperdog]]* som hadde premiere i august 2009. Filmen ble den store vinneren under Amanda-utdelingen i 2010 hvor Johnsen selv vant klassen for beste regi og filmen i tillegg mottok pris for beste klipp, beste foto, beste kvinnelige hovedrolle (Agnieszka Grochowska) og beste film. Den vant også fire priser under Kanonprisen 2009, to av dem til Johnsen.

Hennes tredje spillefilm, *[[Uskyld (2012)|Uskyld]]*, hadde premiere under Toronto Internasjonale Filmfestival i 2012.

Fjernsynsserien *[[22. juli (TV-serie)|22. juli]]* som hun laget sammen med ektefellen Pål Sletaune, fikk gode kritikker. Johnsen ble i januar 2020 tildelt pris for beste manus under filmfestivalen i Göteborg og vant i juni Gullruten 2020 i klassen beste manus TV-drama.

Hun vokste opp i Nes i Ådal. Moren innvandret fra Storbritannia. Johnsens mormor var jødisk og flyktet til Storbritannia før første verdenskrig. Johnsens farfar var psykiateren Gordon Johnsen.

## Filmografi
* *[[22. juli (TV-serie)]]*, manus (2020)
* *Rosemari* - regissør, manus (2016)
* *[[Uskyld (2012)|Uskyld]]* &ndash; regissør, manus (2012)
* *[[Upperdog]]* &ndash; regissør, manus (2009)
* *[[Vinterkyss]]* &ndash; regissør, manus (2005)
* *[[Gutten i snøen]]* &ndash; regissør (2005)
* *[[Folk flest bor i Kina]] – Grenseløs kjærlighet* &ndash; regissør (2002)
* *[[Houdinis hund]]* &ndash; regissør, manus (2002)
* *[[Himmelstormeren]]* &ndash; regissør (2000)
* *[[Hormoner og andre demoner]]* &ndash; regissør (2000)

## Bibliografi
* *Han vet om noe hun kan prøve* &ndash; noveller (2004)
* *White man* &ndash; roman (2008)

## Priser og nominasjoner
* Norsk Filmkritikerlags pris for beste kortfilm for *Himmelstormeren*
* Nominert til Amandaprisen 2005 i klassen beste filmmanuskript for *Vinterkyss*, sammen med Ståle Stein Berg
* Kanonprisen 2005 i klassen beste regissør for *Vinterkyss*
* Kanonprisen 2005 i klassen beste manus for *Vinterkyss*, sammen med Ståle Stein Berg
* Filmkritikerprisen 2006 for regi av *Vinterkyss*
* Nominert til Ungdommens kritikerpris 2008-2009 for *White Man*
* Kanonprisen 2009 i klassen beste regi for *Upperdog* 
* Kanonprisen 2009 i klassen beste manus for *Upperdog*
* Filmkritikerprisen 2010 for  regi og manus til *Upperdog*
* Amandaprisen 2010 i klassen beste regi for *Upperdog*
* Nominert til Amandaprisen 2010 i klassen beste filmmanus for *Upperdog*
* Arne Skouens Ærespris 2012
* Nominert til Kanonprisen 2012 i klassen beste regi for *Uskyld*
* Edith Carlmar-prisen 2016
* Gullruten 2020 i klassen manus TV-drama for *[[22. juli (TV-serie)|22. juli]]*

## Referanser


## Eksterne lenker
* 
*   Sara Eva Johnsen profil på filmweb.no
*  Intervju om forfatterskap og upperdog på montages.no
*  Sara Eva Johnsen i NRK Forfatter
*  Forfatterbiografi hos Gyldendal Norsk Forlag